لقيت صفحة ناشرة هاذ الصورة وكاتبين عليها : " الى بغيتي تشري بحال هاذ الحولي فاش خاصك تكون خدام ؟ " وهبطت للتعليقات ... شي كاتب خاصك تكون شفار شي قال خاصك تكون كاتبيع المخدرات شي كاتب خاصك تكون رجل سلطة باش يجيك كادو شي كاتب خاصك تكون خدام فالحرام عموما ... وغيرها ...

هذا الفكر السقيم مثل افكار " الفلوس خنز الدنيا ، الله يعطينا راحة البال بوحدها ، لي عندو الفلوس ما كايديهش النعاس ... " اطلاقات وأحكام مسبقة وافكار خاطئة زرعت فينا بقصد او بدون قصد ... المهم انها افكار خطيرة تشجع على الحرام والشر والباطل وتساهم في الكسل والخمول وترك الدنيا للعابثين الفاسدين وحدهم ...

الصواب : الحلال هو لي كثير والحلال هو لي لذيذ وفيه البركة والراحة ... طبعا الفلوس الحرام خنز الدنيا ... طبعا لي عندو فلوس الناس ما كايديه النعاس ... طبعا محروم من راحة البال من يطغى ويأكل اموال الناس بالباطل ... قال رسول الله صلى الله عليه وسلم : " نعم المال الصالح في يد الرجل الصالح " كاين بزاف ديال التجار خدامين بالحلال كايخلصو العمال ديالهم فالوقت وكايخلصو الموزعين فالوقت وكايأديو الزكاة لي فرض عليهم الله لاهلها وكايتصدقو بفضول أموالهم على المحتاجين ... وقادرين يقدمو لله أضحية تليق ... الواحد من أبناء المسلمين كايبيع لي قدامو ولي موراه باش فعيد الحب يشري لحبيبته الوهمية هدية تليق بها ... حتى إذا جاء العيد ولله المثل الأعلى يختار اردى ما في السوق قربانا لله والتيليفون ديال بنتو الصغيرة لي كاتفرج به غير فالتيكتوك غالي من الحولي لي مقدم لله ... المشكل فينا حنا والله يصلح الحال .